Борис Пастернак
Жарава бронзова в мангала…

Превод от руски: Кирил Кадийски, —

chitanka.info

Жарава бронзова в мангала —

сред парка бръмбари искрят.

До мойта свещ недогоряла

цъфтящи светове висят.

И както в непозната вяра —

аз преминавам тъй в нощта,

където зад топола стара

се крие лунната межда;

там — явна тайна — вир се мярка,

там шепне ябълков прибой,

наколно жилище е парка

и в свода се оглежда той.

1912–1928

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.